laion/Wikipedia-Exotic huggingface dataset:
Nessuno mi può giudicare

"Nessuno mi può giudicare" (בעברית: "אף אחד אינו יכול לשפוט אותי") הוא שיר פופ איטלקי מאת לוצ'אנו ברטה, מיקי דל פרטה, דניאלה פאצ'ה ומריו פנזרי. השיר בוצע לראשונה בפסטיבל סן רמו ה-16, בשנת 1966, בביצוע כפול של הזמרת האיטלקייה קטרינה קאזלי והזמר האמריקאי ג'ין פיטני. השיר סיים במקום השני בתחרות עם 31 נקודות, אחרי השיר Dio, come ti amo, שניצח עם 77 נקודות. הגרסה של קאזלי זכתה להצלחה רבה, אף על פי שהיא לא הייתה זמרת ידועה באותה עת, והשיר הגיע לראש מצעד הפזמונים האיטלקי, ושהה בו שבועות אחדים. הוא נחשב כשיר שהביא לפרסומה של קאזלי. קאזלי הקליטה את השיר בצרפתית ("Baisse un peu la radio"), ובספרדית ("Ninguno me puede juzgar"). הגרסה של ג'ין פיטני זכתה להצלחה מעטה, והגיעה למקום השמיני במצעד הפזמונים. המילים כוללות וידוי על בגידה, ובעקבותיו ניסיון להתפייסות. בתחילה היה אמור לשיר את השיר הזמר אדריאנו צ'לנטנו. הוא הקליט גרסת דמו, אבל לבסוף העדיף לבצע בפסטיבל את השיר "Il ragazzo della via Gluck". השיר עובד לסרט מוזיקלי איטלקי (מוזיקרלו) באותו שם, בבימויו של אטורה מריה פיצארוטי, ובכיכובן של לאורה אפריקיאן וקטרינה קאזלי עצמה. סינגל 7" – AN 4155 א. "Nessuno mi può giudicare" (לוצ'אנו ברטה, מיקי דל פרטה, דניאלה פאצ'ה ומריו פנזרי) – 2:38 ב. "Se lo dici tu" (סארו לווה, ג'אן פיירו רברברי) – 2:41 Ezio Guaitamacchi. 1000 canzoni che ci hanno cambiato la vita. Rizzoli, 2009. ISBN 8858617428. Dario Salvatori (1989). Storia dell'Hit Parade. Gramese. ISBN 8876054391. Enrico Deregibus (2010). Dizionario completo della Canzone Italiana. Giunti Editore. ISBN 8809756258. Roberto Poppi, Mario Pecorari. Dizionario del cinema italiano. I film. Gremese Editore, 2007. ISBN 8884405033.
אורן שמר

אורן שמר (נולד ב-12 באפריל 1968) הוא כדורסלן עבר ישראלי. שמר נולד וגדל בקיבוץ גבת. הוא החל את הקריירה בהפועל גבת, ושיחק בנבחרת העתודה למכבייה. בשנת 1989 עבר להפועל גליל עליון. בגליל סבל מפציעות ולא הרבה לשחק ובתום העונה עזב את הקבוצה. לאחר מכן עבר לשחק בנצרת מהליגה השנייה. בעונת 1992/1993 עבר שמר לבני הרצליה מהליגה הראשונה וקלע בממוצע של 2.8 נקודות למשחק, זהו הייתה עונתו האחרונה של שמר בליגה הבכירה ולאחר מכן שיחק בקבוצות בליגות נמוכות. שמר רשם 9 הופעות במדי נבחרת ישראל. לאחר הפרישה אימן שמר את קבוצת כדורסל הנשים של הפועל גליל עליון. וכן את הפועל פתח תקווה. פרופיל באתר מנהלת הליגה יונתן הללי, אורן שמר למכבי חיפה, מעריב, 16 ביולי 1989 אלברט מנחם, הבורר קבע: שמר בגליל, מעריב, 20 באוגוסט 1989 אלברט מנחם, "הספסל של מכבי יכול לפתוח אצלנו בחמישיה", מעריב, 22 באפריל 1990 אלברט מנחם, גליל: אלף מנויים ואופטימיות, מעריב, 5 בספטמבר 1990 אמיר מנדלוביץ, רק מכבי חדרה לא מנוצחת, מעריב, 19 בנובמבר 1990 אורי שמיר, אוהד הצלחות, אתר גליל עולה שחקנים? היו קהל? צפו, ספורט, פיתה ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
חסקאל מויסייביץ' גופניק

חַצְקֵל [ולדימיר מויסייביץ'] גופניק (ברוסית: Владимир Моисеевич Гопник;‏ 1917, ז'יטומיר – 1989, לבוב) היה טייס יהודי-סובייטי, נווט ברגימנט הטייס ההתקפי מס' 948 של חטיבת הטייס ההתקפית מס' 308 בגיס התעופה השלישי של ארמיית האוויר השנייה של החזית האוקראינית הראשונה, גיבור ברית המועצות (1945), קולונל בדימוס. נולד ב-5 במאי 1917 בז'יטומיר במשפחת פקיד. קיבל השכלה מקצועית. גויס לצבא ב-1937. ב-1940 סיים את מכללת טייס הצבאית בצ'וגוייב. חבר במפלגה הקומוניסטית מאז שנת 1943. לאחר הפלישה הגרמנית לברית המועצות במסגרת אווקואציה צעד ברגל עם שאר המכללה במשך שבועיים ליד וורונז', משם ברכבות לבאקו ובהמשך תלמידי המכללה הועברו באוניה לקראסנוודסק. בקרבות מלחמת העולם השנייה כנווט במטוס מסוג איליושין-2 של רגימנט הטייס ההתקפי מס' 948 של חטיבת הטייס ההתקפית מס' 308 בגיס התעופה השלישי של ארמיית האוויר השנייה מאז מרץ 1943 עד לאפריל 1945 ביצע מאות גיחות (185 גיחות צוינו בהענקת עיטור אלכסנדר נייבסקי כמפקד בגיחות, 122 גיחות הוזכרו בהענקת עיטור "גיבור ברית המועצות) השמדת כוח אדם וציוד צבאי של ורמאכט, והפיל 5 מטוסי לופטוואפה בקרבות אוויר. על כך הוענק לו ב-27 ביוני 1945 תואר גיבור ברית המועצות וכוכב הזהב מס '8035. בשנת 1947 סיים את לימודיו בבית ספר התעופה הגבוה לנווטים בקרסנודר. מאז 1960 - פולקובניק במילואים אליהם שוחרר במסגרת נכות. בהמשך התגורר בעיר לבוב, שם גם החליף באופן רשמי את שמו לוולדימיר ועבד כמנהל בית קולנוע. אז גם שינה את שמו לוולדימיר. נפטר ב-26 בנובמבר 1989 ונקבר בלבוב בבית העלמין ליצ'אקיב. ילדיו עברו לצ'רנוביץ. לפי הלוח היוליאני מידע מבסיס הנתונים "גבורת העם" (ברוסית) דף על שמו באתר "גיבורי המדינה" (ברוסית) מידע מבסיס הנתונים "גבורת העם"(ברוסית) מידע מבסיס הנתונים "גבורת העם" (ברוסית) מידע מבסיס הנתונים "גבורת העם" (ברוסית) מידע מבסיס הנתונים "גבורת העם" (ברוסית) מידע מבסיס הנתונים "גבורת העם" (ברוסית) מידע מבסיס הנתונים "גבורת העם" (ברוסית) מידע מבסיס הנתונים "גבורת העם" (ברוסית) מידע מבסיס הנתונים "גבורת העם" (ברוסית) דף עליו באתר "הבזים האדומים": טייסים סובייטיים 1936 - 1953 (ברוסית) יון דגן "יהודים לא נלחמו" במסגרת מגזין "רשומים בהיסטוריה עברית" מס' 12, דצמבר 2010 (ברוסית) Гопник Хаскель (Владимир).
מצב חירום תעופתי

מצב חירום תעופתי הוא מצב שבו מוכרז על נחיתת חירום של מטוס נוסעים בשדה תעופה בינלאומי. ישנם שני מצבי חירום. "חירום 2" ו"חירום 3". חירום 2 הוא מצב שבו מוכרז חירום על אובדן מנוע בזמן טיסה, או על כל מצב חירום שרוב הסיכויים שהמטוס ישרוד, אך יש עדיין סיכוי לאסון תעופתי. במצב זה מוזנקים רכבי חירום כגון: כיבוי אש, לפעמים אמבולנסים, ולפעמים גם מוזנקים רכבי כיבוי אש חיצוניים. על ה - ATC (מגדל פיקוח) לנהל גם את הנחיתות והמראות של המטוסים בשדה התעופה, וגם להתייחס למטוס הנוחת נחיתת חירום, שפעמים רבות זה מסוכן. חירום 3 מוכרז אחרי חירום 2 (אם אחרי שמוכרז חירום 2, המצב מסתבך, מכריזים על חירום 3.) במצב זה מוזנקים רכבי החירום הבאים: כיבוי אש, אמבולנסים, רכבי כיבוי אש חיצוניים, רכב מדרגות (Air stairs) ו־2–3 אוטובוסי שדה תעופה (Airport Bus). על מגדל הפיקוח לעכב נחיתות והמראות במרחב שדה התעופה ולהפנות את רוב היחס שלהם למטוס הנוחת נחיתת חירום.
קולינן

הקוּלינן (מאנגלית: Cullinan) הוא היהלום הגולמי הגדול ביותר שנתגלה עד כה. הוא התגלה ב-26 בינואר 1905 במכרה פרמייר שבעיירה קולינן שבדרום אפריקה. משקלו היה 3,106.75 קרט (כ-621 גרם). ממשלת הרפובליקה הדרום-אפריקאית קנתה אותו כדי להגישו מתנה לאדוארד השביעי מלך אנגליה. הקולינן פוצל ל-9 יהלומים מלוטשים, שנקראו בשמות: קולינן 1, קולינן 2 וכן הלאה. קולינן 1 שובץ בשרביט אדוארד הקדוש, ועד 1985 נחשב ליהלום המלוטש הגדול ביותר בעולם. דגם רולס-רויס קולינן קרוי על שם היהלום "קולינן". הדגם הוא SUV מתוצרת יצרנית רכבי היוקרה הבריטית רולס-רויס המיוצר משנת 2018 בבריטניה. מדיה וקבצים בנושא קולינן בוויקישיתוף קולינן, באתר אנציקלופדיה בריטניקה (באנגלית) קולינן, באתר אנציקלופדיית ההיסטוריה העולמית (באנגלית) "רולס-רויס קולינן" אב-טיפוס press.rolls-roycemotorcars.com/rolls-royce-motor-cars-pressclub/article/detail/T0280959EN/effortless-everywhere:-the-rolls-royce-cullinan "רולס-רויס קולינן" slashgear.com/rolls-royce-cullinan-suv-prototype-teaser ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
Remember Roses

Remember Roses (בעברית: לזכור ורדים) הוא אלבום הבכורה של הרכב האינדי-פופ הישראלי לולה מארש. האלבום יצא לאור ב-9 ביוני 2017, דרך חברות התקליטים אנובה מיוזיק ויוניברסל. כל רצועות האלבום הופקו על ידי גיל לנדאו ונכתבו על ידי יעל שושנה כהן וגיל לנדאו. השיר "Remember Roses" הופק בשיתוף המפיקים המוזיקליים ג'וני גולדשטיין ושמעון טל. האלבום כולל את הסינגלים "You're Mine", "Sirens", "She's a Rainbow", "Stranger" ו-"Wishing Girl". חלק משירי האלבום יצאו לפני יציאתו ב-29 בינואר 2016 כמיני-אלבום בשם You're Mine. השיר "Le sud", הוא גרסת כיסוי לשירו של נינו פרר הנושא את אותו שם. האלבום הועלה לרשת הזרמת המדיה ספוטיפיי בסמוך לצאתו. ביולי 2017 השיק ההרכב את האלבום במועדון הבארבי, תל אביב. כל השירים נכתבו והולחנו על ידי יעל שושנה כהן וגיל לנדאו (למעט היכן שמצוין אחרת).  מידע על האלבום Remember Roses באתר MusicBrainz האלבום Remember Roses באתר Discogs דודי פטימר, ‏איך הפך "לולה מארש" לאחד ההרכבים המצליחים בחו"ל, באתר מעריב אונליין, 29 באוגוסט 2017 Mike Ayers, Listen to Lola Marsh’s New Single ‘She’s a Rainbow’ (Exclusive), WSJ, ‏2016-05-09 (באנגלית) Discovery: Lola Marsh, Interview Magazine, ‏2016-04-05 (באנגלית) Remember Roses, נבדק ב-2020-02-08 יוסי חרסונסקי, לולה מארש, Remember Roses השקת האלבום (בארבי ת"א, יולי 2017), באתר יוסמיוסיק
FanMail

FanMail (בעברית: דואר אלקטרוני של מעריץ) הוא אלבום האולפן השלישי של להקת הבנות האמריקאית, TLC. האלבום יצא לאור ב-23 בפברואר 1999, על ידי חברות התקליטים לה-פייס רקורדס ואריסטה רקורדס. האלבום הגיע למקום הראשון במצעד הבילבורד 200. שם האלבום שואב השראה מתוך דואר אלקטרוני שמעריץ שלח להן בתקופת ההפסקה שלהן. האלבום הגיע למקום הראשון בארצות הברית עם מכירות של 318 אלף עותקים בשבוע הראשון ליציאתו, ובכך נהיה לאלבום הראשון של הלהקה שמגיע למקום הראשון במדינה, שם בילה במשך 5 שבועות. האלבום קיבל 8 מועמדויות לפרס גראמי כולל אלבום השנה, מתוכם זכה ב-3 פרסים. האלבום מכר 6 מיליון עותקים בארצות הברית, ובכך קיבל זכאות ל-6 מעמדות פלטינה. בכל העולם עצמו האלבום זכה להצלחה אדירה גם כן כאשר מכר 14 מיליון עותקים. על מנת לקדם את האלבום יצאה הלהקה לסיבוב ההופעות "FanMail Tour". מידע על האלבום FanMail באתר MusicBrainz מידע על האלבום FanMail באתר AllMusic האלבום FanMail באתר Discogs האלבום FanMail באתר ספוטיפיי האלבום FanMail באתר דיזר האלבום FanMail באתר יוטיוב TLC, בייביפייס, דאלס אוסטין, קווין שייקספיר בריגס, סיפתרון, ג'רמיין דופרי, ג'ימי ג'אם וטרי לואיס, דברה קילינגס, ריצ'יאנו לומפקינס, דארלי סימונס, קרל סו-לואי TLC - FanMail, Discogs (באנגלית) TLC Chart History, Billboard Nielsen Business Media Inc, Billboard, Nielsen Business Media, Inc., 1999-03-13. (באנגלית) TLC's Fierce Comeback: T-Boz and Chilli on Girl-Group Wokeness, L.A. Reid & Instagram Hustle, Billboard Gold & Platinum, RIAA (באנגלית) "VH1 To Do Made For TV Film About TLC". 105.9 Kiss-FM. December 2, 2011. Retrieved May 26, 2019. (ארכיון) ARIA Charts - Accreditations - 1999 Albums, www.aria.com.au "Ultratop − Goud en Platina – albums 1999". Ultratop. Hung Medien. August 27, 1999. Retrieved May 26, 2019. Goud/Platina, nvpi.nl 一般社団法人 日本レコード協会, www.riaj.or.jp The Official New Zealand Music Chart, THE OFFICIAL NZ MUSIC CHART (באנגלית) Les certifications, SNEP (בצרפתית) Gold/Platinum, Music Canada (באנגלית) The Official Swiss Charts and Music Community, www.swisscharts.com IFPI Platinum Europe Awards, web.archive.org, ‏2013-11-27
3D (אלבום)

3D (בעברית: תלת מימד) הוא אלבום האולפן הרביעי של להקת הבנות האמריקאית TLC. האלבום יצא לאור ב-10 באוקטובר 2002, על ידי חברת התקליטים אריסטה רקורדס. מתוך האלבום יצאו שלושה סינגלים: "Girl Talk", ‏"Hands Up", ו-"Damaged". האלבום הגיע למקום השישי במצעד הבילבורד 200. האלבום הוקלט ממאי 2001 ועד יולי 2002, אשר חלק ניכר ממנו הושלם אחרי מותה של ליסה לופז. באלבום ישנם מספר שירים שלופז הקליטה לאלבומי הסולו שלה בעיבודים חדשים. על האלבום עבדו מספר מפיקים מהשורה הראשונה ביניהם רודני ג'רקינס, הנפטונז, הראפרית מיסי אליוט, רפאל סאדיק, הזמר טימבלנד ועוד. האלבום הגיע בשיאו למקום השישי בארצות הברית שהוא פותח עם 143 אלף עותקים בשבוע הראשון ליציאתו. במצעד אלבומי ה-R&B וההיפ-הופ האלבום הגיע למקום הרביעי. האלבום קיבל ביקורות חיוביות מהמבקרים ואף הגיע למעמד פלטינה בארצות הברית על מכירות של מיליון עותקים ובנוסף גם הועמד לפרס גראמי. מתוך האלבום יצאו 3 סינגלים: "Girl Talk" אשר הגיעה למקום ה-23 במצעד שירי ה-R&B\היפ הופ, "Hands Up" אשר הגיע למקום ה-7 במצעד שירי ה-R&B\היפ הופ באבלינג ו-"Damaged", אשר הגיע למקום ה-19 במצעד 40 שירי המיינסטרים. מידע על האלבום 3D באתר MusicBrainz האלבום 3D באתר Discogs דאלס אוסטין, בייביפייס, מיסי אליוט, אדי האסטל, ג'ייק והפאטם, רודני ג'רקינס, הנפטונז, אורגנייזד נויז, רפאל סאדיק, דארלי סימונס, טימבלנד TLC - 3D, Discogs (באנגלית) TLC - Girl Talk, Discogs (באנגלית) TLC - Hands Up, Discogs (באנגלית) TLC - Damaged, Discogs (באנגלית) TLC Chart History, Billboard Gold & Platinum, RIAA (באנגלית) Nielsen Business Media Inc, Billboard, Nielsen Business Media, Inc., 2004-11-27. (באנגלית) 一般社団法人 日本レコード協会, www.riaj.or.jp
סבא מתכווץ

סבא מתכווץ (באנגלית: Grandpa in My Pocket) היא סדרת טלוויזיה בריטית לילדים. הסדרה שודרה לראשונה ב-10 בפברואר 2009 ב-CBeebies. בישראל הסדרה שודרה לראשונה בשנת 2012 בערוץ הופ!. הסדרה היא בת 5 עונות ו-120 פרקים באורך 15 דקות כל אחד. העלילה עוסקת בסבא של לירון המתכווץ, הנעזר בכובע פלאים, ועוזר למשפחה בלי ידיעתם (חוץ מנכדו לירון), בפתרון בעיות שונות. במאי הדיבוב בעברית היו עמי מנדלמן (בין השנים 2012–2013) וחיים אדן (בין השנים 2013–2015), ומפיקת הדיבוב הייתה יעל אללוף. אתר האינטרנט הרשמי של סבא מתכווץ "סבא מתכווץ", במסד הנתונים הקולנועיים IMDb (באנגלית) "סבא מתכווץ", במסד הנתונים הקולנועיים KinoPoisk (ברוסית) סבא מתכווץ, במיזם "אישים" לתיעוד היצירה הישראלית
All in One Voice

All in One Voice (בעברית: הכל בקול אחד) הוא אלבום האולפן השנים עשר של הזמרת-יוצרת הוולשית בוני טיילר. האלבום יצא לאור בשנת 1998, על ידי חברת התקליטים איסט ווסט רקורדס, ובשנת 1999, יצא ברוסיה. מתוך האלבום יצאו שני סינגלים. האלבום היה לאחד מהאלבומים הבודדים של טיילר אשר לא הצליחו להיכנס למצעד האלבומים שבנורווגיה. האלבום הופק על ידי מייק באט, הרולד פאלטרמייר וג'ימי סמית'. הסינגל הראשון מתוכו "He's the King", זכה להצלחה נאה בגרמניה, תוך שנכנס למצעד השירים הרשמי של המדינה. עבור האלבום, הקליטה טיילר מחדש את השיר "I Put a Spell on You". בנוסף לכך, הקליטה טיילר מחדש גם את שיר חג המולד "Silent Night". מידע על האלבום All in One Voice באתר MusicBrainz מידע על האלבום All in One Voice באתר AllMusic האלבום All in One Voice באתר Discogs האלבום All in One Voice באתר ספוטיפיי מייק באט, הרולד פאלטרמאייר, ג'ימי סמית' Bonnie Tyler - All In One Voice, Discogs (באנגלית) Bonnie Tyler - All In One Voice, Discogs (באנגלית) Bonnie Tyler - He's The King, Discogs (באנגלית) Bonnie Tyler - Heaven, Discogs (באנגלית) All in One Voice - Bonnie Tyler | Credits, AllMusic (באנגלית) Offizielle Deutsche Charts - Offizielle Deutsche Charts, www.offiziellecharts.de Bonnie Tyler - I Put A Spell On You, נבדק ב-2020-02-08 Bonnie Tyler Silent Night, נבדק ב-2020-02-08
Now & Forever: The Hits

Now & Forever: The Hits (בעברית: עכשיו ולעולם לא: הלהיטים) הוא אלבום האוסף הראשון של להקת הבנות האמריקאית, TLC. אלבום האוסף יצא לאור בתאריכים שונים על ידי חברת התקליטים אריסטה רקורדס, ביפן, אמריקה הצפונית ובריטניה. אלבום האוסף הגיע למקום ה-53 במצעד הבילבורד 200. אלבום האוסף כולל כמעט את כל הסינגלים שלהן, אשר יצאו לאור מאז תחילת הקריירה שלהן, כולל שירים מהפסקול לסרט "לאהוב ולהתגבר". רוב השירים באלבום האוסף הן בגרסאות ערוכות וזאת כדי שיתאימו לאורך האלבום. בנוסף, אלבום האוסף כולל שיר בשם "Whoop De Woo", שהיה אמור להיכנס לאלבומן האחרון. בנוסף לכך, אלבום האוסף כולל שיר חדש בשם "Come Get Some" בשיתוף עם שון פול, ליל ג'ון ויאנג בלאדז, שיצא גם כסינגל מהאלבום. בין היתר, יצא האלבום גם בפורמט דיגיטלי הכולל שם שיר נוסף בשם "I Bet", בשיתוף אוסו קריספי, זוכת תוכנית הריאלטי "R U the Girl". האלבום הגיע בשיאו למקום ה-53 בארצות הברית שהוא פותח עם 26 אלף עותקים במקום הראשון ליציאתו. בנובמבר 2013, חזר האלבום למקום ה-169 בעקבות הוצאת הסרט התיעודי על הלהקה "CrazySexyCool: The TLC Story". באמריקה הלטינית האלבום זכה להצלחה כאשר הגיע למקום הראשון במצעדים היפניים ואף הגיע למעמד פלטינה במדינה. בכל העולם האלבום מכר 800 אלף עותקים. Now & Forever: The Video Hits הוא אלבום הווידאו של להקת הבנות האמריקאית TLC. אלבום הווידאו יצא לאור ב-10 בדצמבר 2003, על ידי חברות התקליטים לה-פייס רקורדס, לגסי רקורדס וברטלסמן מיוזיק גרופ. מידע על האלבום Now & Forever: The Hits באתר MusicBrainz האלבום Now & Forever: The Hits באתר Discogs רודני ג'רקינס, דאלאס אוסטין, טים ובוב, בייביפייס, אנטוניו "אל איי" ריד, ג'רמיין דופרי, ליל ג'ון, הנפטונז TLC - Now & Forever (The Hits), Discogs (באנגלית) TLC Chart History, Billboard 一般社団法人 日本レコード協会, www.riaj.or.jp "British album certifications – TLC – Now and Forever - The Hits". British Phonographic Industry. July 22, 2013. Retrieved June 30, 2019. Select albums in the Format field. Select Silver in the Certification field. Type Now and Forever - The Hits in the "Search BPI Awards" field and then press Enter. TLC - Now & Forever - The Video Hits, Discogs (באנגלית)
אוכלוסייה (סטטיסטיקה)

בסטטיסטיקה, אוכלוסייה היא אוסף כל הפריטים הרלוונטיים ביחס למידע מסוים. מרבית המחקרים לא בודקים את האוכלוסייה כולה, אלא מדגם מתוכה, אך מסיקים מסקנות, שאמורות לחול על כלל האוכלוסייה. דוגמאות: אוכלוסיית סקר בקרת איכות גפרורים במפעל, היא סדרת ייצור בודדת של גפרורים. אולם, כשלקוח מתאכזב מקופסת גפרורים מסוימת, הוא עשוי להסיק מסקנות על כלל אוכלוסיית הגפרורים של פירמה שלמה. אוכלוסיית סקר פליטת עשן ממכוניות, שמבצע המשרד לאיכות הסביבה בישראל, היא כל המכוניות בישראל. אוכלוסיית סקר דעת קהל על עישון במקומות ציבוריים, במדינה מסוימת היא כל תושבי המדינה. לעומת זאת, אוכלוסיית סקר ניבוי תוצאות הבחירות באותה מדינה, היא רק האזרחים בעלי זכות ההצבעה, שסביר שיממשו זכותם זו. דעתו של מי שאין לא זכות הצבעה, או של מי שלא יטרח לבוא לקלפי, אינה רלוונטית. את האזרחים בעלי זכות הבחירה, שסביר שיממשו אותה, מכנים "תת אוכלוסייה" של אזרחי המדינה. אוכלוסיית ניסוי, שנערך על יכולות ראיית הצבעים, של דבורים, ממספר כוורות מצומצם, עשויה להיות כלל הדבורים בעולם או אפילו, כלל החרקים, שיש להם ראיית צבעים. אוכלוסיית ניסוי קליני על תופעות לוואי של תרופה או על יעילות של תרופה היא כל האנשים שיכולים להיוולד. לא רק האנשים שחיים בעולם ברגע זה, אלא גם כל אלו שעשויים להיוולד. כזה סוג של אוכלוסייה ניתן לכנות "אוכלוסיית על" של כל האנשים בעולם. מפקד אוכלוסין הוא דוגמה נדירה, בה גודל המדגם גדול מאוד, ושווה לגודל אוכלוסיית מדינה שלמה – שהיא גם אוכלוסיית המחקר. הגדרת האוכלוסייה חשובה, גם בשביל הכללה נכונה של התוצאות וגם בשביל בחירת מדגם נכון. בחירת מדגם מקרי נעשית היטב אם ישנה רשימה של כלל האוכלוסייה, שממנה מגרילים את הנדגמים. למשל, סקר בחירות מוצלח יכול להיעזר בפנקס הבוחרים. סקר דעת קהל הרופאים יכול להיעזר ברשימת כל בעלי רישיון העיסוק ברפואה במדינה. אוכלוסייה, באתר MathWorld (באנגלית)
שונר צפוני

שונר צפוני (שם מדעי: Lynx lynx) הוא מין שונר ממשפחת החתוליים. לשונר הצפוני מאפיינים פיזיים ומראה דומה לזה של השונר הקנדי, והיו חוקרים שסברו שהם למעשה אותו המין. זהו מין השונר הגדול ביותר, כשהפרטים הגדולים ביותר הגיעו לאורך 80 עד 130 ס"מ, לגובה 60 עד 75 ס"מ בכתפיים ולמשקל מרבי של 45 ק"ג, דומה לנמר ממוצע. השונר הצפוני נפוץ בעיקר ביערות וערבות סיביר הצפוניות, וזהו מקור שמו. לשונר הצפוני פרווה בגווני צהוב-חום בהיר ועליה כתמים שחורים; לעיתים רבים ולעיתים מעטים. זנבו קצר ועגול, רגליו שריריות מאוד ועליהן פרווה חמה ועבותה. אוזניהן משולשות וקצהן החיצוני שחור. לשונר הצפוני מעין זקן לבן המשתלשל משני צדי סנטרו. השונר הצפוני ניזון מארנבות, מכרסמים קטנים ולפעמים גם יעלים קווקזים מערבים או שועלים אותם הוא טורף. לעיתים רחוקות צד השונר הצפוני גם בעלי חיים הגדולים ממנו; איילים למשל. בעת הציד מנצל השונר הצפוני את כפות רגליו הרכות שאינן משמיעות קול בעת הליכתו ואת ראייתו הטובה כדי לתפוס את הטרף בצורה יעילה. השונר הצפוני נמצא בסכנת הכחדה בחלק גדול מהאזורים שבעבר היו מקומות המחיה שלו, וזאת בשל ציד רב שנעשה בו לשם פרוותו היפה, המשמשת לתעשיית הביגוד. בעבר, היה השונר הצפוני נפוץ כמעט בכל רחבי יבשת אירופה, אולם עד אמצע המאה העשרים הוא נעלם מרוב ארצות מרכז ומערב אירופה, כמו גם מבריטניה. בתקופה האחרונה מתקיימים ניסיונות להשיב את אוכלוסיית השונרים לאזורים אלו. מצב השימור של השונר הצפוני בארצות השונות: בצרפת נכחד כליל השונר הצפוני בשנת 1900, אולם נעשים ניסיונות להחזרתו לטבע. בגרמניה הושמד השונר הצפוני בשנת 1850, אולם הוא הושב לטבע ליערות בוואריה בשנת 1990 והחל להתרבות שם. בשווייץ נכחד השונר בשנת 1914 אולם הוא הושב אל הטבע בשנת 1971, התרבה בהצלחה ואף עבר אל אוסטריה השכנה שם הוא נכחד גם כן. בפולין קיימת אוכלוסייה של כ-1000 שונרים באזור ההרים. באזור הבלקן כולו יש כ-50 שונרים צפוניים. בסקנדינביה יש כ-2500 שונרים בנורווגיה, שוודיה ופינלנד. בעבר, הייתה האוכלוסייה קרובה להכחדה אולם ניצלה בזכות חוקי הגנה. ברוסיה נפוצים כ-90% מכלל אוכלוסיית השונרים הצפוניים בעולם, בעיקר באזור סיביר. גור של שונר צפוני על עץ שונר צפוני שונר בנורווגיה שונר צפוני על עץ מדיה וקבצים בנושא שונר צפוני בוויקישיתוף שונר צפוני, באתר ITIS (באנגלית) שונר צפוני, באתר NCBI (באנגלית) שונר צפוני, באתר Animal Diversity Web (באנגלית) שונר צפוני, באתר האנציקלופדיה של החיים (באנגלית) שונר צפוני, באתר GBIF (באנגלית) שונר צפוני באתר הרשימה האדומה של IUCN
אבי מזרחי (כדורסלן)

אברהם (אבי) מזרחי (נולד בשנת 1968) הוא כדורסלן עבר ישראלי בגובה 2.04 מטר, ששיחק בין היתר בהפועל גליל עליון ובנבחרת ישראל. מזרחי שיחק בקבוצת הנוער של הפועל עמק הירדן, ובגיל 16 הצטיין כשקלע 50 נקודות במשחק אחד. משנת 1985 ועד שנת 1990, שיחק מזרחי בהפועל גליל עליון. השיא הייתה זכייה בגביע המדינה בכדורסל 1987/1988. מזרחי רשם 61 הופעות בליגה במדי גליל עליון, וקלע בממוצע של 5.2 נקודות למשחק. בשנת 1990 הסתכסך מזרחי עם הנהלת קבוצתו, וכתוצאה מכך עבר להפועל גבת, במדיה שיחק שלוש עונות, מתוכן אחת בליגה השנייה. בשנת 1993 עבר לשחק עונה בהפועל עפולה, בעונה הראשונה ירדה הקבוצה ליגה, ומזרחי שיחק במדיה עונה נוספת בליגה השנייה. בשנת 1995 חזר לליגה הבכירה כאשר רשם שתי הופעות בהפועל תל אביב. מזרחי שיחק 8 משחקים במדי נבחרת ישראל. פרופיל באתר מנהלת הליגה בכדורסל רונן גורביץ, ענק בן 16 מעמק הירדן קלע 50 נקודות בליגה, מעריב, 2 בנובמבר 1984 הפועל גליל עליון קלעי כל הזמנים אתר מנהלת הליגה קיטו הנדלר, אבי מזרחי יחזק את גבת, מעריב, 12 ביולי 1990 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
Don't Break Me

"Don't Break Me" (בעברית: "אל תשבור אותי") הוא שיר שנכתב והולחן על ידי מונטיין, אנטוני אגזי ודייוויד מוסמוסי, ובוצע על ידי מונטיין. ב-8 בפברואר 2020 השיר זכה במהדורה השנייה של התוכנית Australia Decides שמהווה את קדם האירוויזיון האוסטרלי, ונבחר לייצג את המדינה באירוויזיון 2020 ברוטרדם, הולנד. ב-18 במרץ 2020 בעקבות התפרצות נגיף הקורונה בעולם, הוחלט לבטל את האירוויזיון. השיר מדבר על סיומה של מערכת יחסים. מידע על הסינגל "Don't Break Me" באתר מיוזיק בריינז סרטון השיר "Don't Break Me" באתר יוטיוב מידע על השיר "Don't Break Me" באתר iTunes מידע על השיר "Don't Break Me" באתר ספוטיפיי MONTAIGNE WINS EUROVISION: AUSTRALIA DECIDES!, יורוויז'ן יוניון, 8 בפברואר 2020
ויליאם ג'ונס (מדינאי)

ויליאם ג'ונס (באנגלית: William Jones;‏ 1760 – 6 בספטמבר 1831) היה פוליטיקאי אמריקאי. ויליאם ג'ונס נולד ב-1760 בפילדלפיה. במהלך מלחמת העצמאות של ארצות הברית הוא היה שוליה במספנה וכן השתתף בקרב טרנטון ובקרב פרינסטון ובהמשך שירת בים. בעשורים שלאחר המלחמה הוא היה לסוחר מצליח בצ'ארלסטון, קרוליינה הדרומית ובפילדלפיה. ב-1800 הוא נבחר מטעם המפלגה הרפובליקנית לבית הנבחרים של ארצות הברית ושנה לאחר מכן הוצע לו תפקיד מזכיר הצי של ארצות הברית, אך הוא דחה את ההצעה ונשאר כחבר בית הנבחרים עד לתום כהונתו שם ב-1803. בינואר 1813, עם השתוללותה של מלחמת 1812, מונה ג'ונס בסופו של דבר כמזכיר הצי. מדיניותו תרמה משמעותית להצלחה האמריקאית בימות הגדולות ולאסטרטגיית ההגנה החופית והפשיטות על תנועת הסחר בים הפתוח. בסוף 1814, לקראת תום כהונתו, הוא הגיש המלצות לארגון מחדש של מחלקת הצי. אלו הובילו להקמתה של מנהלת הצי של ארצות הברית שהתקיימה בין השנים 1815 – 1842. ב-1816 מונה ג'ונס כנשיא הבנק השני של ארצות הברית (אנ'). ב-1819 הוא פרש ושב לעסקיו הפרטיים. ויליאם ג'ונס נפטר ב-6 בספטמבר 1831 בבית לחם, פנסילבניה. הוא נטמן בכנסייה האפיסקופלית סנט פיטר שבפילדלפיה. צי ארצות הברית הנציח את שמו במשחתת USS William Jones שהייתה בשירות בשנות ה-20 של המאה ה-20. ויליאם ג'ונס, באתר המדריך הביוגרפי של הקונגרס של ארצות הברית (באנגלית) ויליאם ג'ונס, באתר "Find a Grave" (באנגלית) To James Madison from William Jones, 14 January 1813 NavSource Naval History - Photographic History of the United States Navy - SS WILLIAM JONES (DD-308)